Armin Müller

Vivo kaj agadoj 
Armin Müller, filo de laboristo, pasigis la junulajn jarojn sub tre modestaj kondiĉoj. Je la fino de la Dua mondmilito li devis estante neplenkreskulo servi en taĉmento de Volkssturm. Lia fuĝo el transporto al militkaptiteco sovetia priskribatas en la romano Der Puppenkönig und ich (1986), kiu taksatas lia majstroverko. Temas pri nekutima amikeco inter germana kaj pola knaboj; iel la verko estas aĵo pri komprenemo interpopola. Forpelite el la silezia patrujo Müller nombriĝis inter la unuaj orientgermanoj de GDR kiu temigis tiun ĉi tabuo-temon (en socialismaj ŝtatoj almenaŭ) pri forpelo kaj senproprietigo de germanoj. Li mem venis en 1945 Vajmaron engaĝiĝante en la fondo de kontraŭfaŝisma porjunula komitato en Turingio. Deĵorante kiel ĵurnalisto li baldaŭ aktivis ĉe la strikte komunisma FDJ-organizo. Inter 1950 kaj 1952 li aktivis ĉe Kulturligo de GDR kaj deputitis en la Turingia Landa Parlamento. Inter 1953 kaj 1957 li ankaŭ anis ĉe Monda Federacio de Demokratia Junularo. Inter 1957 kaj 1962 li radiredaktoris ĉe Sender Weimar.

Ĝismorte li favoris la socialismon de GDR restante senindulge skeptika antaŭ la sociaj ŝanĝoj post Turniĝo kio egalis por Müller reveno de abomena kapitalismo. En taglibro de 1987 li tamen oftege kritikis la burokration kaj diversajn totalismajn reajn tendencojn de la GDR-sistemo kiel ankaŭ la malrespekto de naturprotektado ekologia. Tiaj negativaĵoj troviĝas ankaŭ en la sinsekve aperintaj romanoj Meine verschiedenen Leben, Der Magdalenenbaum kaj Taube aus Papier - kiujn Müller konsideris trilogio. Ili stile ne pli malbonis ol la ĉefa verko Puppenkönig. Una kolega amiko lia estis Hanns Cibulka el Gotao.

Post deĵorado en gazetaro kaj radifonio li ekliberprofesiulis en 1961. Kvankam li tiel senprobleme perlaboris la vivon li pli kaj pli orientiĝis pri pentrado kiu iĝis dua metodo de sinesprimado: de ĝia kvalito atestas pli ol 40 ekspozicioj. Penike li bildigis ekz. la malpacan finon de Praga Printempo de 1968 kaj sian propran kancero-malsanon. Tamen la pleja ofto estis etformata buntega bildofaro pri idiliecaj scenoj.

Liaj kunestintoj priskribis la artiston afabla kaj helpema homo. Li havis du filojn kiuj kun la edzino prizorgas la postlasitaĵaron.
eta|Tomboŝtono
Li entombigitis sur la Historia tombejo vajmara.

 Dekoracioj kaj honoroj 
 1959: Erich-Weinert-Medaille
 1960: Literatur- und Kunstpreis der Stadt Weimar
 1961: Heinrich-Heine-Preis des Ministeriums für Kultur der DDR
 1969: Nationalpreis der DDR
 1974: Vaterländischer VerdienstordenIntervjuo kaj biografio ĉeL "Junge Welt", 8.8.1979
 1987: Johannes-R.-Becher-Medaille
 1997: Eichendorff-Literaturpreis
 2004: honora civitaneco de Świdnica (Polujo)

 Verkoj 
 Prozo 
 Kirmes. Rakonto, Thüringer Volksverlag, Erfurt 1952
 Sommerliche Reise ins Nachbarland. Ein junger Schriftsteller erlebt das neue Polen. Thüringer Volksverlag, Weimar 1953
 In den Hütten der Hoffnung. Dokumentado, Verlag Neues Leben, Berlin 1955
 Der Pirol und das Mädchen. Rakonto, Volksverlag, Weimar 1958
 Armin Müller / Erich Hahn: Reise in die Rhön. Dokumentado, Volksverlag, Weimar 1958
 Du wirst Dir den Hals brechen. Romano, Neues Leben, Berlin 1961
 Der Maler und das Mädchen. Rakonto, Neues Leben, Berlin 1966
 Franziska Lesser. Dramo, premiero 1971 ĉe Deutsches Nationaltheater Weimar
 Sieben Wünsche. Dramo, premiero 1974 ĉe Deutsches Nationaltheater Weimar
 Der goldene Vogel. Dramo, premiero 1975 ĉe Leipziger Theater
 Meine verschiedenen Leben. Rakonto, Greifenverlag, Rudolstadt 1978
 Der Magdalenenbaum. Romano, Greifenverlag, Rudolstadt 1979 (verfilmt 1989)
 Taube aus Papier. Rakonto, Greifenverlag, Rudolstadt 1981
 Der Puppenkönig und ich. Romano, Greifenverlag, Rudolstadt 1986
 Ich sag dir den Sommer ins Ohr. Taglibro de 1987, Greifenverlag, Rudolstadt 1989
 Klangholz. Kalendergeschichten, Hain Verlag, Rudolstadt 1998

Armin Müller krome verkis multajn dramojn radifoniajn kaj televidajn.

 Radidramoj 
 1966: Menschliches Versagen – Reĝisorado: Helmut Hellstorff (Rundfunk der DDR)
 1969: Franziska Lesser, zwanzig – Reĝisorado: Fritz Göhler (Rundfunk der DDR)
 1969: Gesichter – Reĝisorado: Wolfgang Brunecker (Rundfunk der DDR)

 Poemoj 
 Hallo, Bruder aus Krakau! Thüringer Volksverlag, Weimar 1949
 Seit jenem Mai. Verlag Neues Leben, Berlin 1953
 Das weisse Schiff. Neues Leben, Berlin 1959
 Poem Neunundfünfzig. Volksverlag, Weimar 1959
 Reise nach S. Neues Leben, Berlin 1965
 Wer die roten Früchte will. Kantato. Muziko: Günter Fredrich und Friedrich Hofmeister. premiero beim Deutschen Turn- und Sportfest in Leipzig 1974
 Die Glocke von Buchenwald. Kantato. Muziko: Fritz Geißler. premiero 1975 im Deutschen Nationaltheater Weimar
 Ich habe den Thunfisch gegessen. Poemo, Greifenverlag, Rudolstadt 1982

 Bildlibregoj 
 Auf weißen Pferden. Greifenverlag, Rudolstadt 1983
 Vorbeiflug des goldenen Fisches. Verlagshaus Thüringen, Erfurt 1993

 Literaturo 
 Leipziger Dramatiker-Gespräche. Kun A. Müller kaj aliaj, Berlin 1977
 Franziska Lesser probiert das Leben. Pri la novaj versio kaj surscenigo de la müller-aĵo Franziska Lesser. Ĉe: Forum 12/1973
 Dauer im Wechsel. Eseo pri Armin Müller kaj kolokvo kun la aŭtoro. Ĉe: WB 6/1975
 Das Signal des Trompeters. Pri la dramo Der goldene Vogel. Ĉe: Sonntag 10/1975
 Günter Gerstmann: Armin Müller. Abschied und Ankunft, Jena und Quedlinburg 1999, antologio okaze de la 70-a datreveno naskiĝtaga kun bibliografio parta, ISBN 3-932906-02-0
 Meyers Taschenlexikon. Schriftsteller der DDR, Verlag: VEB Bibliographisches Institut (1974), p. 388-389

 Eksteraj ligiloj 


 http://www.armin-mueller.org/ 
 https://kulturstiftung.org/biographien/muller-armin-2

 Fonto 

 Notoj 

Kategorio:Germanaj verkistoj
Kategorio:Germanaj pentristoj
Kategorio:Homoj de Silezio
Kategorio:Kulturo de GDR
Kategorio:Germanaj komunistoj
Kategorio:Homoj rilataj al Weimar
Kategorio:Germanaj politikistoj
Kategorio:Homoj rilataj al Jena